മാന്നാനം സെന്റ് ജോസഫ്സ് പ്രസ്

വാഴ്ത്തപ്പെട്ട കുര്യാക്കോസ് ഏലിയാസച്ചൻ 1846ൽ കോട്ടയത്തിനടുത്തുള്ള മാന്നാനത്തു സ്ഥാപിച്ച അച്ചുകൂടമാണ് മാന്നാനം സെൻറ് ജോസഫ്സ് പ്രസ്സ്. "ജ്ഞാനപീയൂഷം" എന്ന ഗ്രന്ഥമാണ് ഇവിടെ ആദ്യം മുദ്രണം ചെയ്തത്.മാന്നാനത്തെ വിശുദ്ധ യൌസേപ്പിതാവിന്റെ അച്ചുകൂടം ദീപികദിനപത്രം. വിദ്യാഭ്യാസ പ്രവർത്തനങ്ങൾ കൂടുതൽ മെച്ചപ്പെടുത്തുന്നതിനായാണ് മുദ്രണാലയം സ്ഥാപിച്ചത്. 
മലയാളം, തമിഴ്, ഇംഗ്ലീഷ്, സിറിയക് ഭാഷകളിൽ ഇവിടെ അച്ചടി നടന്നിരുന്നു.
1887ൽ മലയാളത്തിലെ ആദ്യത്തെ ദിനപത്രമായ ദീപിക പ്രസിദ്ധീകരണം ആരംഭിച്ചത് ഈ അച്ചുകൂടത്തിൽ നിന്നായിരുന്നു.കർമ്മലകുസുമം എന്നൊരു പ്രസിദ്ധീകരണവും ഇവിടെ നിന്നിറങ്ങിയിരുന്നു. 1908  ൽ നാഗ്പൂരിൽ നടന്ന സെൻട്രൽ പ്രോവിൻസസ് ആൻഡ് ബേരാർ പ്രദർശനത്തിൽ ഈ പ്രസിന് ബൈൻഡിംഗ് വിഭാഗത്തിൽ വെള്ളി മെഡൽ ലഭിച്ചു. ഇൻഡ്യയിൽ നിന്ന് ഈ പുരസ്കാരം നേടുന്ന ഏക സ്ഥാപനമായിരുന്നു ഇത്.

അവലംബം

വർഗ്ഗം:കേരളത്തിലെ മുദ്രണാലയങ്ങൾ